kardosdrur/scandi-wiki huggingface dataset:
Frekvensgang

Frekvensgang er den kvantitative måling af output frekvensspektrum af et systems eller enheds respons til en stimulering, og anvendes til karakterisere noget af et systems dynamik. Frekvensgang er et mål af signalstyrke og signalfase, som funktion af frekvensen, i forhold til input.

En simpel måling kan fx laves ved at lade input til et system være en sinusfunktion, med en valgt frekvens. Et lineart system vil som respons give et output med samme frekvens, men typisk med en anden output signalstyrke og signalfase.

Er systemet lineart, vil en fordobling af input signalstyrken som konsekvens give et fordoblet output signalstyrke. Hvis systemet er tidsinvariant, vil frekvensgangen ikke variere med måletidspunktet.

Kilder/referencer 
Bibliografi
 Luther, Arch C.; Inglis, Andrew F. Video engineering , McGraw-Hill, 1999. 
 Stark, Scott Hunter. Live Sound Reinforcement , Vallejo, California, Artistpro.com, 1996–2002.

Se også 
 Impuls respons
 Overføringsfunktion
 Bode-plot
 Båndbredde (signalbehandling)

Eksterne henvisninger 

 University of Michigan: Frequency Response Analysis and Design Tutorial 
 Smith, Julius O. III: Introduction to Digital Filters with Audio Applications  has a nice chapter on Frequency Response 

Signalbehandling
Lydteknologi
Oldenborg Slot

Oldenborg Slot () er et slot i den tyske by Oldenburg, der indtil 1918 var residens for Storhertugen af Oldenborg, og før det, grevene af Grevskabet Oldenborg.

Slottet som residens 
Den ældste del af slottet tjente mellem 1607-1667 som residens for det Grev Anton Günther af Oldenborg (1583-1667). Han døde uden at efterlade sig nogle legitime arvinger, hvorfor den største del af hans territorium overgik til den danske konge. Herefter var slottet embedebolig for den danske konges guvernør.

I 1773 overtog fyrstehuset Slesvig-Holsten-Gottorp slottet, efter "Hertugdømmet Oldenborg" var blevet oprettet samme år. Slottet blev derefter igen residensbolig, og havde denne egenskab indtil 1860. Dette år flyttede Storhertug Peter 2. (1827-1900) til det nærliggende Prinzenpalais.

Slottet blev igen residens for Storhertugdømmet Oldenborg i 1894, da den senere Storhertug Frederick Augustus 2. (1852-1931) flyttede ind på slottet. Han var den sidste royale, som havde slottet som residens. Optil Novemberrevolutionen i 1918, valgte Frederick 2. at abdicere den 11. november 1918 og flytte til det nærliggende Rastede Slot, hvor han blev indtil sin død i 1931. Mellem 1919-20 lå slottet ubrugt hen, indtil regeringen i Fristaten Oldenborg i 1920 besluttede at oprette et Landsmuseum, der åbnede for offentligheden 1923.

Slotte i Niedersachsen
Gryller

Gryller (latin grýllus) er billeder eller figurer, der på en fantastisk måde er sammensatte af dele af mennesker og dyr. Efter hvad Plinius den ældre fortæller, hidrører gryller fra maleren Antifilos, der var en vittig karikaturtegner, og som engang tegnede en karikatur af en mand, der hed Gryllos (græsk "gris"), således, at han lignede en gris. Dette billede vakte så stor opsigt, at man siden kaldte lignende billeder for gryller. Fra den romerske kejsertid haves flere sådanne på gemmer og lignende.

Kilde 
 bind 10 side 194 skrevet af, professor V. Schmidt

Væsener i græsk mytologi
Kunst
Sindbillede

Sindbillede er en billedlig fremstilling af et begreb, en figur eller et billede, der tjener som symbol for noget, som det ikke er en direkte gengivelse af, især noget abstrakt. Det kan for eksempel være en figur som Don Juan, der bliver brugt som symbol på mandlig forførelse. Tidligere blev udtrykket ofte anvendt om våbenmærker.

Ekstern henvisning 
 sindbillede — ODS

Ord og vendinger
Bechdel-test

Bechdel-testen (engelsk: Bechdel test, Bechdel rule) er en kvantitativ test til vurdering af kvinders repræsentation i værker med dialog, såsom film, skuespil og romaner. En film eller andet værk består Bechdel-testen, hvis to kvinder eller kvindelige karakterer taler sammen om noget andet end mænd. Nogle gange tilføjes det, at de to kvinder skal være navngivet. Mange værker i samtidens fin- og populærkultur består ikke testen.

Oprindelse 

Testen er opkaldt efter den amerikanske tegneserietegner, Alison Bechdel, der introducerede den i sin tegneseriestribe, Dykes to Watch Out For,
hvor den var møntet på film.

For at et værk kan bestå testen, skal det opfylde tre betingelser:
 Der skal være mindst to (navngivne) kvinder
 De skal tale med hinanden
 De skal tale om andet end mænd.

Tilsvarende kan man tale om den omvendte Bechdel-test, hvor der skal være mindst to navngivne mænd, der skal tale med hinanden om andet end kvinder.

Anvendelse 
Bechdel-testen er brugt til at undersøge og kvantificere den ulige repræsentation som kvinder modtager på film.
For eksempel bestod 13 ud af 2013's 19 danske film ikke testen, mens blot 1 ikke bestod den omvendte test.
I 2013 begyndte 4 svenske biografer at mærke film på baggrund af Bechdel-testen.
Webstedet http://bechdeltest.com indeholder en oversigt over film og hvordan de scorer på Bechdel-kriterierne.
Statistik på filmene i deres database viser at omkring 56% af filmene opfylder alle tre kriterier.
Et studie af sammenhængen mellem Bechdel-dataene og filmenes indtjening viser, at film, der består Bechdel-testen, er associeret med større indtjening per udgift på det nordamerikanske marked.

Kilder

Eksterne henvisninger 
 www.bechdeltest.com
 www.a-märkt.se

Kunst
Samfund
Forskelsbehandling
Prøver
Adolf Wild von Hohenborn

Adolf Wild von Hohenborn (8. juli 1860 i Kassel – 25. oktober 1925) var en preussisk general under 1. verdenskrig. Fra 21. januar 1915 til 29. oktober 1916 var han også preussisk krigsminister.

Generaler fra Preussen
Tysklands militære personel i 1. verdenskrig
Generaler fra Tyskland
Krigsministre fra Preussen
Tyskere i 1800-tallet
Tyskere i 1900-tallet
Personer fra Kassel
Small Change

Small Change er Tom Waits' tredje studiealbum fra 1976.

Numre 
 "Tom Traubert's Blues (Four Sheets to the Wind in Copenhagen)"
 "Step Right Up"
 "Jitterbug Boy"
4. "I Wish I Was in New Orleans (In the Ninth Ward)"

5. "The Piano Has Been Drinking (Not Me)"

6. "Invitation to the Blues"  

7. "Pasties and a G-String (At the Two O'Clock Club)"

8. "Bad Liver and a Broken Heart (In Lowell)"

9. "The One That Got Away"

10. "Small Change (Got Rained on with His Own .38)"

11. "I Can't Wait to Get Off Work (And See My Baby on Montgomery Avenue)"

Album fra 1976
Tom Waits-album
Tom Traubert's Blues (Four Sheets to the Wind in Copenhagen)

Tom Traubert's Blues er det første nummer på Tom Waits' 3. studiealbum Small Change.

Sangen er også kendt under den alternative titel "Waltzing Mathilda", der refererer til omkvædet, hvor linjen gentages. Tom Waits skrev sangen efter et ophold i Danmark, hvor han mødte Mathilde Bondo. Hun var blevet inviteret til at tage med ham tilbage til Amerika, men takkede nej.

Referencer 

Sange fra 1976
Antifilos

Antifilos var en græsk maler fra Ægypten; han levede på Alexander den Stores tid, samtidig med Apelles, med hvem han rivaliserede i berømmelse, men ikke nåede i kunstnerisk dybde. hans kunst karakteriseres ved lethed og behændighed i brug af de maleriske midler. Hans sujetter var yderst forskellige; han malede mytologiske og historiske billeder, portrætter, bl.a. af Alexander og Filippos, genrebilleder og karikaturer.

Kilde 
 bind 1 side 809 skrevet af cand.mag. H.A. Kjær

Personer fra antikkens Grækenland
4. århundrede f.Kr.
Hermann von Stein (1854-1927)

Hermann Christlieb Matthäus Stein, fra 1913 von Stein (13. september 1854 i Landkreis Harz – 26. maj 1927 i Kloster Lehnin) var en preussisk general under 1. verdenskrig. Han gjorde tjeneste i hæren fra 1873 til 1918. 

Fra 29. oktober 1916 til 9. oktober 1918 var han også preussisk krigsminister. Han modtog den preussiske ordenPour le Mérite. 

Generaler fra Preussen
Tysklands militære personel i 1. verdenskrig
Generaler fra Tyskland
Krigsministre fra Preussen
Tyskere i 1800-tallet
Tyskere i 1900-tallet
Sujet

Sujet (fra fransk sujet, egentlig samme ord som subjekt; især æstetisk) er et emne, stof eller motiv for kunstnerisk behandling af en digter og maler og lignende.

Kilde 
 sujet — ODS

Ord og vendinger
Heinrich Schëuch

Heinrich Schëuch (21. juni 1864 i Sélestat – 3. september 1946 i Bad Kissingen) var en preussisk general under 1. verdenskrig. Han gjorde tjeneste i hæren fra 1882 til 1919, da han gik over i reserven. 

Fra 9. oktober 1918 til 2. januar 1919 var han også preussisk krigsminister. 

Generaler fra Preussen
Tysklands militære personel i 1. verdenskrig
Generaler fra Tyskland
Krigsministre fra Preussen
Tyskere i 1800-tallet
Tyskere i 1900-tallet
Life programmet

Life programmet (tidligere Life+) er et EU-program, der finansierer projekter, der bidrager til udvikling og gennemførelse af politik og lovgivning på miljøområdet. Programmet fremmer integrationen af miljøspørgsmål i politikken på andre områder, og fremmer en bæredygtig udvikling i almindelighed.
Life+ er efterfølgeren til LIFE programmet, der blev igangsat i 1992. LIFE+ medfinansierer projekter til fordel for miljøet i EU og i visse tredjelande f.eks. ansøgningslande og EFTA-lande, som er medlem er Det Europæiske Miljøagentur.

Tre tematiske dele 
Life+ består af tre tematiske dele:
 "Natur og biodiversitet"
 "miljøpolitik og -governance"
 "information og kommunikation".

Perioder og budget 
Life+ løb fra 1. januar 2007 til 31. december 2013, og havde en samlet budgetramme på 2.143.409 mio. € for hele perioden. 

20. december 2013 blev det offentliggjort at det fortsætter, nu under navnet LIFE programmet i en ny periode fra 2014–2020, med et budget for perioden på 3,4 milliarder € i 2013-priser.

LIFE projekter i Danmark

I Danmark har LIFE-programmet indtil 2023 finansieret 114
projekter med samlede projektomkostninger på 370,5 mio. Euro, hvoraf EU har bidraget med de 185 mio. Hovedparten ere gået til projekter indenfor natur og biodiversitet samt cirkulær økonomi.

LIFE's flerårige arbejdsprogram for 2021-2027

Den 1. juni 2018 foreslog Europa-Kommissionen en forordning om et nyt program for 2021-2027, der har til formål at:

 at bidrage til overgangen til en ren, cirkulær, energieffektiv, kulstoffattig og klimarobust økonomi, herunder gennem overgang til ren energi
 beskytte og forbedre miljøkvaliteten
 at standse og vende tabet af biodiversitet og derved bidrage til bæredygtig udvikling

Kommissionen foreslår, at der afsættes 5,45 mia. EUR i løbende priser til det nye program, der indeholder to hovedporteføljer, miljø og klimaindsats, og som dækker fire underprogrammer:

 Natur og biodiversitet
 Cirkulær økonomi og livskvalitet
 Afbødning af og tilpasning til klimaændringer
 omstilling til ren energi

Det er 60 % mere end i den foregående periode.  EUR vil gå til miljøprojekter, og de resterende 1,9 mia. EUR vil gå til projekter vedrørende klimaindsatsen.

Europa-Kommissionen øger LIFE-programmets finansiering med næsten 60 % i den næste periode. LIFE vil også blive udvidet med fire nye underprogrammer: natur og biodiversitet, cirkulær økonomi og livskvalitet, afbødning af og tilpasning til klimaændringer og overgang til ren energi.

Eksterne kilder/henvisninger 

 Om LIFE+ på europa.eu
 LIFE+ EUs støtteordning for natur og miljø  på naturstyrelsen.dk [dødt link]
 Europa-Parlamentets og Rådets forordning (EF) nr. 614/2007 af 23. maj 2007 om det finansielle instrument for miljøet (Life+).
 Europa-Parlamentets og Rådets Forordning (dødt link)  Nr. 1293/2013 af 11. december 2013 om oprettelse af et program for miljø- og klimaindsatsen (Life)

EU
Naturbeskyttelse
Højer Mølle

Højer Mølle er en hollandsk vindmølle med helmuret undermølle og galleri, hvorfra den krøjes manuelt. Den er bygget i 1857 og beliggende midt i Højer by. Møllen har 7 lofter og er 22 meter høj. Dermed er den  den højeste af sin art i Nordeuropa.
Emil Roll lod i 1857 Højer Mølle opføre, og møllen var i funktion som kornmølle indtil 1972. Den blev restaureret 1976-77 og er indrettet som Mølle-og Marskmuseum.

Konstruktion og teknik 
Højer Mølle er en ottekantet hollandsk mølle med kælder og undermølle, der var indrettet som butik. Den nordlige dør er dekoreret med Højers byvåben og inskriptionen "Mari Natus". Møllen har syv lofter med muret undermølle og en overmølle, der er beklædt med spån. Overmøllens krop har et karakteristisk svaj, der giver et pileformet udseende. Hatten er bådformet. Vingerne har sejl og vindbrædder. Oprindelig havde møllen 25 meter lange selvsvikkende vinger og krøjeværket var styret af en vindrose. Ved den omfattende restaurering i 1976-1977 blev vingerne afkortet med ca. 2 meter og udstyret med klapper til sejl, mens krøjeværket foregår manuelt fra galleriet. De fem øverste lofter er indrettet til formaling af kornet.

Broloftet 
Broloftet, det øverste loft i undermøllen, har navn efter broen, som er den konstruktion, der bærer kværnene på loftet ovenover. De kraftige stolper kaldes brostolperne. En melsigte og meltudene, hvorfra det malede mel drysser ned i sækkene, findes her.

Kværnloftet 
De fire kværne, der maler kornet, er placeret på det første loft i overmøllen, kværnloftet. Selve hovedakslen, der løber tværs ned gennem møllen, ender på dette niveau i et leje. Fra kværnloftet er der en dør, som fører ud til galleriet, hvor møllen startes og bremses.

Lorrisloftet 
Næste loft kaldes lorrisloftet og domineres af hejseværket, hvorfra det gennem lemme har været muligt at hejse sække op og ned efter behov.

Stjernehjulsloftet 
I løbet af 1700-tallet udvikledes det såkaldte stjernehjul, en mekanisme, der fordeler kraften til kværnene. Forskellen i diameter på stjernehjulet og kværnenes mindre stokkedrev øgede kværnenes hastighed betragteligt i forhold til tidligere møllers egenskaber. I Højer Mølle har stjernehjulet sit eget loft.

Møllehatten 
Mølleakslen, der bærer vingerne, er via et hathjul forbundet til et stort vandret kamhjul i toppen af møllen. Dette kamhjul kaldes ”krondrevet” og er normalt lavet af træ. Krondrevet er i drev med møllens hovedaksel, der i Sønderjylland betegnes kongevellen. Når møllen er i funktion, er hathjulet og krondrevet i indgreb, hvilket vil sige, at tænderne på hjulene er skubbet ind mellem hinanden. Rundt om hattehjulet sidder møllens bremse, persen.

Litteratur

Noter

Referencer 
 Møllearkivet.dk om Højer Mølle 
 Højer Mølle på Museum-Sønderjylland.dk 

Hollandske vindmøller i Danmark
Fredede industribygninger og tekniske anlæg i Danmark
Fredede bygninger, konstruktioner og anlæg i Tønder Kommune
Museum Sønderjylland
Karel Dujardin

Karel Dujardin (Karel du Jardin) (født 27. september 1626, død 20. november 1678) var en hollandsk maler og raderer. Han var højt respekteret af sine samtidige for sin sans for detaljer, sikre pensel og elegante maleteknik.

Dujardins talent omfattede flere genrer. Han var især kendt for sine italieniserende hyrdelandskaber, hollandske gårdspladser, spektakulære historiske værker, kobberstik og elegante portrætter. Han valgte ofte for sin tid atypiske emner til sine værker.

Dujardin var en berejst herre. Han har været i England, Portugal, Spanien, Marokko og Algier og har boet i Lyon, Paris og Rom.

Værker

Referencer

Eksterne henvisninger 

 Rijksmuseum Amsterdam 
 Statens Museum for Kunst 
 KunstOnline.dk 
 Den Store Danske

Malere fra Nederlandene
Portrætmalere
Landskabsmalere
Dyremalere
Rollshausen

Rollshausen er en by og kommune i det centrale Tyskland, beliggende under Landkreis Göttingen, i den sydlige del af delstaten Niedersachsen. Kommunen, der har knap 850 indbyggere, er en del af amtet (samtgemeinde) Gieboldehausen.

Geografi 
Kommunen Rollshausen er beliggende i det historiske landskab Eichsfeld (Untereichsfeld) og består af landsbyerne Rollshausen og Germershausen. Den ligger mellem Hellberg og Warteberg og gennemløbes af floden Hahle (biflod til Rhume → Leine).

Eksterne henvisninger 

Byer i Niedersachsen
Byer i Kreis Göttingen
Kommuner i Niedersachsen
Walther Reinhardt

Walther Reinhardt (født 24. marts 1872 i Stuttgart, død 8. august 1930 i Berlin) var en tysk officer og politiker. Reinhardt var den anden og sidste krigsminister i Fristaten Preussen og den første chef for hærledelsen i Reichswehr.

Krigsminister 
Reinhardt var preussisk krigsminister fra 3. januar til 13. september 1919. En af hans opgaver var at organisere hjemsendelsen af de demobiliserede soldater fra Det tyske kejserriges hær. Kejserhæren blev formelt opløst den 19. januar 1919.

Hærchef 
Fra 13. september 1919 til marts 1920 var Reinhardt øverstkommanderende (generalmajor og Chef der Heeresleitung) for den tyske hær. Det var Reinhardts opgave at organisere hæren som en del af det midlertidige rigsværn (Vorläufige Reichswehr).

Den politiske ledelse af rigsværnet blev varetaget af Gustav Noske, der var rigsværnsminister fra 13. februar 1919 til 22. marts 1920. 

Generaler fra Preussen
Tysklands militære personel i 1. verdenskrig
Generaler fra Tyskland
Krigsministre fra Preussen
Tyskere i 1800-tallet
Tyskere i 1900-tallet
Personer fra Stuttgart
Edvard Bech

Edvard Bech (født 4. maj 1812 i København, død 9. juli 1873 i Stuttgart) var en dansk-amerikansk fabrikant og konsul, far til Sophie Oxholm.

Karriere 
Han var søn af grosserer og skibsreder Jørgen Peter Bech (1782-1846) og Ellen Sophie Magdalene Meyer (1784-1846) og blev 1832 student fra Borgerdydskolen i København. Han tog 1833 Anden Eksamen og var i 1835 på studierejse til Lübeck. I 1838 kom Bech til New York, hvor han blev korresponderende sekretær for firmaet Goodhue & Co. Fra 1841 var han købmand i New York (Edv. Bech & Co, fra 1844 Edv. Bech & Kunhardt). I 1851 flyttede han til Poughkeepsie, hvor han boede på adressen 57 Market Street i ca. ti år.

Edvard Bech blev optaget af handlen med råjern og etablerede Tuckerman and Bech Iron Company, som fik fremgang takket være Delaware and Hudson Canal og Delaware and Hudson Railway. Bech så mulighederne i Poughkeepsie som midtpunkt for jernindustrien. Kullet ankom fra vest, jernet fra nord og bearbejdningen af jernet fandt sted i byerne og staterne New York, Brooklyn, New England og Boston. Bech var også partner i Cunard Steamship Company. Hans virksomhed blev videreført af sønnen George og fandtes i 47 år.

Ved sin død i 1873 efterlod Edvard Bech et bo vurderet til $1.837.342, svarende til ca. 34 mio. $ i 2014-priser. Hans søn George varetog familiefirmaet indtil sin død i 1890, og hans enke beholdt Rosenlund indtil sin død i 1900. I 1908 blev ejendommen solgt til brødrene Marist, som senere grundlagde Marist College.

Fra 1842 til 1858 var han dansk konsul og blev 5. oktober 1854 Ridder af Dannebrog. 1867 vendte han tilbage til Danmark.

Han blev gift 11. september 1846 med Charlotte Elizabeth McCarthy Hossack (2. marts 1808 i Canada - 29. maj 1900 på Rosenlund, Poughkeepsie), som første gang havde været gift (15. juni 1835) med købmand Rodolph Gothard Sigvart Braem (1801-1838).

Landsted 
I 1863 købte Bech et landsted på 65 acre (Hickory Grove) ved Poughkeepsie og Hudson River, som han kaldte Rosenlund. Han engagerede arkitekten Detlef Lienau, som stammede fra Holsten, til at tegne sit nye landsted, men kun domestikbygningerne blev opført. Lienaus tegninger findes nu i Avery Collection under Columbia University. Rosenlunds tre domestikbygninger kendt som Greystone, St. Peter's og Kieran Gate House blev optaget på National Register of Historic Places i 1991.

Kilder 
 Slægtsside 
 Bech Family History 
 Edwin Bech estate, Marist College 
 Omtale hos Den Suhrske Stiftelse 

Erhvervsfolk fra USA
Dansk-amerikanere
Konsuler fra Danmark
Danskere i 1800-tallet
Personer fra København
Riddere af Dannebrog
Studenter fra Østre Borgerdyd Gymnasium
Angolaturako

Angolaturako (latin: Tauraco erythrolophus) er en turako fra det afrikanske land Angola, hvor den lever i regnskoven.

Føde 
Angolaturako spiser hovedsageligt frugt, men ingen specifikke data findes for dens naturlige fødevalg.

Adfærd 
Angolaturakoen foretrækker at løbe langs grene, frem for at flyve.

Turakoer
Herbert Plumer, 1. viscount Plumer

Herbert Charles Onslow Plumer (født 13. marts 1857 i Devon on March, død 16. juli 1932) af titel baron of Messines and of Bilton og siden 1. viscount Plumer var en engelsk feltmarskal.

Han blev officer ved infanteriet i 1876, oberst i 1900, generalmajor i 1902, generalløjtnant i 1908, general i 1915 og feltmarskal i 1919. Han blev adlet i 1906. Plumer deltog med udmærkelse i krigen i Sydafrika 1899–1902, hvorunder han som chef for en kolonne bidrog til Mafekings befrielse, var derefter brigade- og fordelingschef samt (fra 1911) generalbefalhavende i hjemlandet, ledede i 1915-1917 under 1. verdenskrig 2. armé (i Flandern), derpå fra november 1917 til marts 1918 14. armé (på den italienske front) og så atter 2. armé (i Flandern) til krigens afslutning, da han som belønning for udførte tjenester fik titel af baron og en belønning på 30.000 £. Fra december 1918 til april 1919 var han chef for den britiske armé ved Rhinen og derefter til 1924 guvernør og øverstbefalende på Malta. Fra juli 1925 til 1928 var Plumer high commissioner i Palæstina.

Eksterne henvisninger 
 Nordisk Familjebok, Uggleupplagan bind 37 (1925), sp. 1072; opslag: Plumer, Herbert Charles Onslow

Feltmarskaller fra Storbritannien
Viscounts fra Det Forenede Kongerige
Briter i 1800-tallet
Briter i 1900-tallet
Briter i 1. verdenskrig
Víctor Tomás

Víctor Tomás González (født 15. februar 1985 i Barcelona) er en spansk tidligere håndboldspiller, der spillede hele sin karriere i FC Barcelona.

Karriere

Klub 
Tómas spillede hele sin karriere for FC Barcelona, og han var med til at hele 67 titler med klubben, heriblandt tre Champions League-titler (2005, 2011 og 2015), elleve spanske mesterskaber, ti ligacup-titler og ti spanske pokalmesterskaber. Han måtte indstille sin karriere i 2020 på grund af hjerteproblemer.

Tómas var otte år anfører for Barcelona, og da han trak sig tilbage, blev hans trøjenummer, 8, spærret for fremtiden.

OL 
Tómas deltog første gang ved OL i 2008 i Beijing. Her blev Spanien nummer fire i indledende pulje og besejrede derpå  i kvartfinalen. I blev det til nederlag til , hvorpå Spanien vandt 35-29 over Kroatien i kampen om tredjepladsen og sikrede sig dermed bronze.

Han deltog også i OL 2012 i London, hvor Spanien efter en tredjeplads i indledende pulje tabte til  i kvartfinalen. Holdet endte på en syvendeplads.

Referencer 

Håndboldspillere fra FC Barcelona Handbol
Håndboldspillere fra Spanien
Personer fra Barcelona
Deltagere for Spanien ved sommer-OL 2008
Deltagere for Spanien ved sommer-OL 2012
Olympiske bronzemedaljevindere fra Spanien
Paul Collings

Paul Collings er en tidligere fodboldspiller, der spillede for Tranmere Rovers.

Referencer 

Fodboldspillere fra Tranmere Rovers F.C.
Joan Cañellas

Joan Cañellas (født 30. september 1986 i Santa Maria de Palautordera, Spanien) er en spansk håndboldspiller, der spiller for SC Pick Szeged og på Spaniens herrehåndboldlandshold. 

Han blev udtaget til at repræsentere Spaniens håndboldlandshold ved EM i håndbold 2012 (mænd) i Serbien.

Referencer 

Håndboldspillere fra BM Granollers
Håndboldspillere fra FC Barcelona Handbol
Håndboldspillere fra BM Ciudad Real
Håndboldspillere fra HSV Hamburg
Håndboldspillere fra Spanien
Zlatko Horvat

Zlatko Horvat (født 25. september 1984 i Zagreb, Kroatien) er en kroatisk håndboldspiller, der spiller for RK Zagreb. Han repræsenterede Kroatien under sommer-OL 2012, hvor Kroatiens håndboldlandshold fik en bronzemedalje.

Referencer 

Håndboldspillere fra RK Zagreb
Personer fra Zagreb
Bruno Pezzey

Bruno Edmund Pezzey (3. februar 1955 i Lauterach – 31. december 1994 i Innsbruck) var en østrigsk fodboldspiller og træner. Han betegens som en af de bedste forsvarsspillere i Østrigs fodboldhistorie. Han døde få uger før sin 40. års fødselsdag.

Referencer 

Fodboldspillere fra Eintracht Frankfurt
Fodboldspillere fra Werder Bremen
Fodboldspillere fra Østrig
Deltagere ved verdensmesterskabet i fodbold 1978
Deltagere ved verdensmesterskabet i fodbold 1982